OpenLLM-France/wikimedia huggingface dataset:
# Asfixia erotiko

Asfixia erotikoa, hipoxifilia edo asfixiofilia ere deitua, jarduera sexualean zehar arnasketa murriztuz plazer sexuala lortzeko modu bat da, norberak egin dezake edo beste pertsona batekiko jardueran.

## Jarduera

Bere buruari edo bikotekideari arnasa hartzea galaraztean datza, burua plastikoz edo latexez estaliz edo itotzera joz eta arnasbideak oztopatuz. Sexu-praktika arriskutsua da, heriotza eragin duelako. Pertsona bakar batek egiten duenean, autoasfixia erotikoa diote. "Autoasfixia erotikoa" terminoa 1991n sortu zuten Estatu Batuetako aldizkari zientifiko batean.
Parafiliatzat (praktika sexual ez ortodoxotzat) hartzen dute. AEBetako Psikiatria Elkartearen ustez, orgasmoaren intentsitatea handitzeko oxigenorik eza "hipoxifilia" gisa sailkatzen du.
BDSM komunitatean, mota honetako praktikei breathplay (arnas-jolasa) edo edgeplay (mugako jolasa edo joko arriskutsua) diote, eta normalean parte-hartzaile laguntzaile bat hartzen dute. Arriskuko beste praktika sexual batzuk bezala, lagunak seguruaren, zentzudunaren eta adostuaren mugak zabaltzen ditu. Arnasketari eragiten dioten egoeren kontrola ebaluatu daiteke, hitzartutako seinaleren bat erabiliz beste pertsonari arriskuaz ohartarazteko. Praktika hori beste jarduera fetixista batzuekin batera egiten da ia beti.

## Historia

Praktika hau, dirudienez, aspaldikoa da: inuiten eta asiar herri batzuen arteko praktika bezala dokumentaturik dago. Autoasfixia erotikoaren praktika 1600. urtetik dokumentatu da. Hasieran, zutitzearen disfuntziorako tratamendu gisa erabiltzen zuten. Praktika hau hasteko ideia, urkamendian exekutatutako zenbait etsaik, batzuetan, hil ondoren ere (hilondoko zutitzea) irauten zuen erekzio bat garatzen zutela ikustearen ondorio izan zen, eta, noizean behin, kondenatuak, urkatzean edo ondoren, eiakulatzen zuela ere ikusten zuten. Esaten denez, Indotxinako Gerratik itzultzean Frantziako Atzerritar Legioko soldaduek zabaldu zuten Europan. Badirudi praktika hauek Ekialde Urruneko putetxeetan erabiltzen zituztela orgasmoaren sentsazioa areagotzeko.

## Erreferentziak

* ↑ Uva, J. L.. (1995). «Review: Autoerotic asphyxiation in the United States» Journal of Forensic Sciences 40 (4): 574–581. doi:10.1520/JFS13828J. PMID 7595293..
* ↑ Blanchard, R.; Hucker, S. J.. (1991). «Age, transvestism, bondage, and concurrent paraphilic activities in 117 fatal cases of autoerotic asphyxia» British Journal of Psychiatry 159 (3): 371–377. doi:10.1192/bjp.159.3.371. PMID 1958948..
* ↑ Bogliolo, L. R.; Taff, M. L.; Stephens, P. J.; Money, J.. (1991). «A case of autoerotic asphyxia associated with multiplex paraphilia» American Journal of Forensic Medicine and Pathology 12 (1): 64-73. doi:10.1097/00000433-199103000-00012. PMID 2063821..
* ↑ (Ingelesez) «Erotic Asphyxiation» Lust Magazine.

## Kanpo estekak

* Datuak: Q603780
* Multimedia: Breath play / Q603780
# Ayi Kwei Armah

Ayi Kwei Armah (Sekondi-Takoradi, 1939ko urriaren 28a) ghanatar idazlea da. Ga etniako errege familia baten ondorengoa da. Ghanan eta Estatu Batuetan ikasi zuen eta soziologia graduatu zuen Harvardeko Unibertsitatean. Aljerian lan egin zuen Jeune Afrique aldizkarirako itzultzaile gisa eta 1964 Ghanara itzuli zen eta gidoilari eta ingeles irakasle gisa lan egin zuen. Geroago, Jeune Afrique aldizkariaren editorea Parisen, eta Tanzania, Lesothon eta Estatu Batuetan irakasle izan zen. 1980ko hamarkadatik Dakarren bizi da eta bere argitaletxea du.

## Lanak

Eleberriak
* The Beautyful Ones Are Not Yet Born, London: Heinemann Educational Books, 1968, ISBN 978-0435906252; African Writers Series, 1989, ISBN 978-0435905408
* Fragments, 1970; Heinemann African Writers Series, 1975, ISBN 978-0435901547
* Why Are We So Blest?, New York: Doubleday, 1972; Heinemann African Writers Series, 1975, ISBN 978-0435901554
* Two Thousand Seasons, London: Heinemann, 1973
* The Healers, Heinemann, 1979, ISBN 978-0435901943; Popenguine, Senegal: Per Ankh, 2000
* Osiris Rising, Popenguine, West Africa: Per Ankh Books, 1995
* KMT: the House of Life, 2002
* The Resolutionaries, Per Ankh, 2013.
Haur literatura
* Hieroglyphics for Babies, Per Ankh, 2002 (Aboubacry Mousa Lam-ekin)
Ez-fikziozkoak
* The Eloquence of the Scribes: A Memoir on the Sources and Resources of African Literature, Popenguine, Senegal: Per Ankh, 2006
* Remembering the Dismembered Continent (saiakerak), Per Ankh, 2010.
* Datuak: Q792956
* Multimedia: Ayi Kwei Armah / Q792956
# Aying

Aying Alemaniako udalerria da. Bavariako estatuan kokatuta dago, [[Munich (barrutia)|Munich]] barrutian. 2014an 4.843 biztanle zituen 56,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q251008
* Multimedia: Aying / Q251008
# Aylesford

Aylesford, Ingalaterrako hego-ekialdean dagoen udalerri bat da, Kent konderrian.
2011n 10.660 biztanle zituen.
* Datuak: Q793057
* Multimedia: Aylesford / Q793057
# Aylin eta Alfredo Antonio Trujillo

Aylin eta Alfredo Antonio Trujillo elkarren artean egun, hilabete eta urte ezberdinetan jaiotako bi anaia biki dira.

## Hezkuntza

Aylinek eta Alfredo Antonio Trujillok hainbat ikastarotan ikasi beharko dute. Change.org-en kanpaina batek hori ez gertatzeko eskatu zuen, biek ikastaro berean ikas dezaten eskatuz.

## Polemika

Uste da erditzea eragin ondoren aukera behartu zela eta bigarren haurra 2021era arte mantendu zuten "mahatsa hartu ahal izateko".
Egia da haurtxoak seguru daudela, eta haien istorioak munduari buelta eman diola.

## Erreferentziak

* ↑ (Ingelesez) «California twins, born 15 minutes apart, arrive in different years» NBC News (Noiz kontsultatua: 2022-01-04).
* ↑ (Gaztelaniaz) «Nacen mellizos en días, meses y años diferentes: la improbable historia de dos bebés de California» www.lasexta.com 2022-01-03 (Noiz kontsultatua: 2022-01-04).
# Ayin

Ayin edo ʿayin alfabeto semitiko askotako 16. hizkia da, tartean feniziarrean, hebrearrean (ʕajin, ע), alfabeto siriakoan (ܥ) eta arabiar alfabetoan (ʿAyn, ع).

## Kanpo estekak

* Datuak: Q11862723
* Multimedia: Ayin (letter) / Q11862723
Bere ahoskera ʕ da. Ez du baliokiderik euskarazko ahoskeran.
# Ayl

Ayl Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 1.524 biztanle zituen 7,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q186199
* Multimedia: Ayl / Q186199
# Aylar Lie

Aylar Dianati Lie (Persian: آیلار لی‎‎}}; 1984ko otsailaren 12a - ) iraniar-norvegiar aktore, modelo, abeslari eta aktore-pornografiko ohia da. Bere lanik ezagunenak musikaren industrian egin ditu, bideoklip ezberdinetan aktore eta abeslari gisa jardun duelako, batez ere DJ Basshunter suediar DJaren bideotan. Norvegiako Anaia Handia saioan parte hartzeagatik egin zen famatu. Norvegiera, pertsiera eta ingelera hitz egiten ditu.
# Aylesbeare

Aylesbeate, Ingalaterrako hego-mendebaldean dagoen herri bat da, Devon konderrian.
2011n 527 biztanle zituen.
* Datuak: Q11687118
* Multimedia: Aylesbeare / Q11687118
# Aylesbury

Aylesbury, Ingalaterrako erdialdean dagoen udalerri bat da, Buckinghamshire konderrian. Konderriaren hiriburua da.
2021ean 63.273 biztanle zituen.
* Datuak: Q213474
* Multimedia: Aylesbury / Q213474
# Anne Franken etxea

Anne Franken etxea (nederlanderaz: Anne Frank Huis), Amsterdamgo Prinsengrachteko kanalean kokatua, Anne Frank idazle juduaren omenezko museoa da. Neskatoa eta bere familia, naziengandik ezkutuan, bertako etxe osteko gela batean bizi izan ziren pasabide sekretu baten atzean.
Ateak 1960ko maiatzaren 3an zabaldu zituen harpidetza publikoaren laguntzarekin, bere sorkuntzatik 3 urte igaro zirenean garatzaileei jabetza babesteko sortu zen, nortzuk blokea eraitsi nahi izan zuten.

## Historia

Ezkutuan zeudenak harrapatu ondoren, ezkutalekua hustu zuten eta baina bertan geratu ziren Frank familiaren eta beraien lagunen gauza guztiak (arropa, altzariak eta objektu pertsonalak). Gobernuaren ondasun bihurtu ziren eta beste Alemaniako familia bonbardatu batzuei banatu zizkieten. Eraikina garbitua izan baino lehen, Miep Giesek eta Beb Voskuijl-ek, zeintzuk familia ezkutuan mantentzen lagundu zuten, bertara itzuli ziren polizia holandesen aginduen aurka eta objektu pertsonal batzuk berreskuratu zituzten. Haien artean, Anne Franken egunkaria zegoen.
Liburua argitaratu eta denbora gutxira, bisitariak agertu eta gela sekretua ikusi nahi izan zituzten, hasiera oso modu informalean bazen ere. Baina 1955an, bertako enpresa lokal berrietara eraman zen eta bloke osoa saldu zen. Eraikina higiezinen agente batengana iritsi zen, non eraisteko asmoa izan zuen fabrika bat eraikitzeko. Eraikina babesteko kanpaina bat hasi zen, bere egoeran gorde ahal izateko, Het Vrije Volk egunkari holandesaren bitartez. Babesa 1955eko azaroaren 23an lortu zen. Anne Frank fundazioa, bere aita, Otto Frankek eta Johannes Kleimanek sortu zuten 1957ko maiatzaren 3an, diru bilketa egiteko eta horrela eraikina erosi eta leheneratzeko. Urte horretako urrian, eraikin hori zeukan enpresak fundazioari eman zion, borondate ona agertzeko asmoz. Bildutako diru hori alboan zegoen etxea erosteko erabili zuten, 265 zenbakiarekin blokean zeuden eraikinak eraitsi baino lehen.
Azkenik eraikina jendaurrean 1960an ireki zen.

## Ikus, gainera

* Anne Franken egunkaria

## Kanpo estekak

* Anne Franken etxea, gune ofiziala
* Datuak: Q165366
* Multimedia: Anne Frank House / Q165366
# Anne Green (uharteburua)

Anne Green (Santa Helena, Ascension eta Tristan da Cunha, Tristan da Cunha, 1952) tristandar irakaslea, politikaria eta administratzaile publikoa da. Tristan da Cunhako lehenengo emakume uharteburu hautatua izan zen.
1952an jaio zen Santa Helena, Ascension eta Tristan da Cunha. Joseph Greenekin ezkondu zen. Lanbidez irakaslea da Tristan da Cunhan. Bi agintalditan Tristan da Cunhako uharteburua izan zen, lehenik 1988 eta 1991 bitartean, eta azkenik 2003 eta 2007 bitartean.
Bere neba James Glassekin batera A Short Guide to Tristan da Cunha liburua idatzi zuen, 2003an argitaratu zena.

## Kanpo estekak

* Datuak: Q46993219
# Anne Geddes

Anne Geddes (Queensland, Australia, 1956ko irailaren 13a) argazkilaria da. Argazki guztiak jaioberriei egiten dizkie, eta sail horretan gehien nabarmendu den argazkilaria da. 18 milioi liburu baino gehiago saldu ditu. Gaur egun New Yorken (Ameriketako Estatu Batuak) bizi da.

## Kanpo estekak

* (Ingelesez) «World's Most Famous Baby Photographer on the Power of Motherhood», Time, 2014-05-11.
* (Ingelesez) «Inside Anne Geddes' world of baby photography», CBS News, 2014-05-08.
* Datuak: Q272617
# Aston Martin Residences

Aston Martin Residences, AEBetako Miami hirian dagoen etxe orratz bat da, Florida estatuan. Downtown Miami barrutian dago. 259 metroko garaiera eta 66 solairu ditu.
2024ko apirilaren 30ean inauguratu zen eta Bodas Miani Anger, Revuelta arkitektura estudioak diseinatu zuen.
* Datuak: Q104869108
* Multimedia: Aston Martin Residences, Miami / Q104869108
# Aston Sandford

Aston Sandford, Ingalaterrako erdialdean dagoen herri txiki bat da, Buckinghamshire konderrian.
2010ean 43 biztanle zituen.
* Datuak: Q3088093
* Multimedia: Aston Sandford / Q3088093
# Astondoko dunak

Astondoko dunak Gorliz (Bizkaia) udalerriko Astondo hondartzan (Gorlizko hondartzaren muturra eta Ermua mendia artean) dagoen eraketa geologikoa dira. Batasuneko garrantzizko leku eta Natura 2000 sarearen lekutzat jotzen dira. Interes geologiko berezia duen leku honek bi erreplika besterik ez ditu Kantauriko kostaldean.

## Jatorria

Zementatutako dunez edo duna fosilez osatuta daude: ipar haizeak bultzatutako eta Astondoko haitzaren hegalean metatutako harea-sedimentazioaren ondorioz sortutakoak, duela sei mila urte inguru harri bihurtu ziren.

## Garrantzi ekologikoa

Duna eremu hau gure kostaldeko zabalenetakoa dugu. Bertan EAEko landare baskularren kopururik handiena katalogatu da, 177 guztira, eta horien artean, gure lurraldean ia erabat desagertu diren espezie batzuk nabarmentzen dira. Zoritxarrez, gaur egun, hainbat hesi igaro behar ditu hareak duna hazten laguntzeko: hesi bat, errepide bat... Turismoak, bestetik, presio handia eragiten du inguruan.

## Iruditegia

* Ikuspegi orokorra.

## Erreferentziak

* ↑ https://www.bizkaia21.eus/atalak/TerritorioSostenible/Aulas/datos.asp?IdPagina=37&id=2&idioma=eu
* ↑ https://sites.google.com/site/astondopunta/dunas-de-astondo-gorliz

## Kanpo estekak

* Astondotik Armintzara ibilbidea.
* Astondoko dunak Geologia Interesdun Lekuen Inbentarioa Euskal Autonomia Erkidegoan.
* Datuak: Q20014627
* Multimedia: Astondoko haremunak / Q20014627
# Aston Martin

Aston Martin Gaydonen egoitza duen luxuzko automobil-enpresa britainiarra da.

## Modeloak

* 1951-1956 - Aston Martin DB3
* 1960-1962 - Aston Martin DB4 GT Zagato
* 1967-1972 - Aston Martin DBS
* 1979-1980 - Aston Martin Bulldog
* 1988-? - Aston Martin Virage
* 1994-2003 - DB7
* 2001-2007 - Vanquish
* 2003-egun - DB9
* 2005-egun - Vantage
* 2007-egun - DBS V12
* 2010-egun - Rapide
* 2012-? - Aston Martin Virage
* 2012-? - Aston Martin Virage Volante

### Edizio mugatuak

* V8 Zagato 1986-1990 (89 unitate)
* DB7 Zagato 2002-2003 (100 unitate)
* DB AR1 2003-2004 (99 unitate)
* One-77 2009-2010 (77 unitate)

## Galeria

* DB Mark III
* Aston Martin DB2-4 Mark I
* 2001 Aston Martin Aston Martin Vanquish
* 2003 DB7 Zagato (coupé) y DB AR1 (roadster)

## Erreferentziak

* 1 2 http://www.motorpasion.com/aston-martin/la-resurreccion-del-aston-martin-virage

## Kanpo estekak

* Webgune ofiziala
* Datuak: Q27074
* Multimedia: Aston Martin / Q27074
# Aston Martin DB5

Aston Martin DB5 Aston Martinek 1963 eta 1965 artean egindako kirol-kotxea izan zen. Carrozzeria Touring Superleggerak diseinatuta, laster ikur bat bilakatu zen 1964ko James Bonden Goldfinger filmean agertu zenean. Gainera, 2006an britainiar diseinuaren ikurren artean sailkatu zuten, Concorde, Mini, Jaguar E-Type, Griggs' 1960 Dr. Martens AirWair bota, Supermarine Spitfire, Tube map, World Wide Web eta AEC Routemaster autobus maparekin batera.

## Erreferentziak

* ↑ (Ingelesez) BBC. (2016-11-18). Long list unveiled for national vote on public's favourite example of Great British Design. .

## Kanpo estekak

* Datuak: Q749871
* Multimedia: Aston Martin DB5 / Q749871
# Aston Park (Flintshire)

Aston Park edota Aston, Galesko iparraldeko udalerri bat da, Flintshire konderria. Hawarden eta Shotton udalerrien artean hedatzen den 494 errepidean dago.

## Kanpo estekak

* Datuak: Q4811017
* Multimedia: Aston Park, Flintshire / Q4811017
# Astor (Florida)

Astor Ameriketako Estatu Batuetako erroldak esleitutako leku bat da. Volusia konderrian dago, Florida estatuan. 1.759 biztanle ditu, 6,866241 kilometro koadroko azaleran banatuta.

## Ikus, gainera

* Volusia konderria

## Kanpo estekak

* Datuak: Q750113
* Multimedia: Astor, Florida / Q750113
# Ascensión Guerra

Ascensión Guerra González (Madril, 1955eko otsailaren 28a) arkularia da. Espainia ordezkatu zuen 1984ko Udako Olinpiar Jokoetan.

## Erreferentziak

* ↑ Ascensión Guerra
* ↑ Ascension GUERRA

## Kanpo estekak

* Datuak: Q85340555
# Ascha

Ascha Alemaniako udalerria da. Bavariako estatuan dago, [[Straubing-Bogen (barrutia)|Straubing-Bogen]] barrutian. 2014an 1.583 biztanle zituen 19,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q582598
* Multimedia: Ascha / Q582598
# Aschaffenburg

Aschaffenburg Alemaniako Bavaria estatuaren ipar-mendebaldean kokaturik dagoen hiria da, Main ibaiaren ertzean. 2010an 68.678 biztanle zituen.

## Etimologia

Main ibaiarekin bat egiten duen Aschaff errekak ematen dio izena, beraz "Aschaff ibaiko gaztelua" bezala itzul liteke. Aldi berean Aschaff lizarra da.

## Geografia eta klima

Esan bezala Bavariaren ipar-mendebaldeko muturrean kokaturik dago eta Hessen estatuarekin muga egiten du, bertako Frankfurt hiria 43 kilometro eskasera baino ez daukalarik. Tenperatura suabeak dituenez Bavariako Niza ezizena jaso izan du.

## Historia

Indusketa arkeologikoek erakutsi dutenez Harri Aroan jadanik Aschaffenburg populatua izan zen. Ondoren alamaniarrak, erromatarrak eta frankoak izan ziren hemen. Erdi Aroko dokumentuetan Ascaffaburc, Ascapha edo Ascaphaburg izena sarritan agertzen da, bere garrantziaren erakusle izanik bertan 1474ean egindako Dieta Inperiala.
1614ean Johannisburg gaztelua eraiki zuen Maguntziako apezpikuak baina berehala iritsi zen Hogeita Hamar Urteko Gerran asko sufritu zuen hiriak. Maguntzia eta Frankfurten eskuetan egon ondoren, 1814ean Bavariak eskuratu zuen. 1849an Luis I.a Bavariakoak Pompejanum jauregia eraiki zuen Ponpeiako Castor eta Polluxen etxearen antzirudiko.
Bigarren Mundu Gerran aliatuek gogor bonbakatu zuten, tartean Johannisburg gaztelua ere erabat suntsiturik gelditu zelarik. Azkenik estatubatuarrek konkistatu zuten hiria alemaniarrek defentsa gogorra gainditzean. Estatu Batuetako armada bertan egon da 2007 arte.

## Ondasun nabarmenak

* Johannisburg gaztelua (Schloss Johannisburg): 1605 eta 1614 artean Maguntziako apezpikuak eraikitako gaztelua. Pizkundeko jauregi hau hareharri gorriz egina izan zen. Barrualdea XVIII mendekoa da eta neoklasizismo estilokoa da.

## Kirolak

Hiriko talde garrantzitsuena Viktoria Aschaffenburg futbol taldea bada ere, amerikarren presentziaren ondorioz badaude baseball, sofbol eta futbol amerikar taldeak ere, bere cheerleader eta guzti.

## Hiri senidetuak

* Perth (Eskozia) (Erresuma Batua) (1956)
* Saint-Germain-en-Laye (Frantzia) (1975)
* Miskolc (Hungaria) (1966)

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Udalaren webgunea.
* Datuak: Q3942
* Multimedia: Aschaffenburg / Q3942
# Ascensión Esquivel Ibarra

Ascensión Esquivel Ibarra ( Las Piedras, Nikaragua, 1844ko maiatzaren 10a - San José, Costa Rica, 1923ko apirilaren 15a ) Costa Ricako abokatu, katedradun eta politikaria izan zen, 1902 eta 1906 artean Costa Ricako 17. presidentea izan zena.

## Kanpo estekak

* Datuak: Q721799
* Multimedia: Ascensión Esquivel Ibarra / Q721799
# Ascensión Mendieta

Ascensión Mendieta Ibarra (Sacedón, 1925ko azaroaren 29a-Madril, 2019ko irailaren 16a) memoria historikoaren aldeko borrokalari espainiarra izan zen, borroka horren sinboloa bihurtu arte. 1939an frankistek hil zuten bere aita Timoteo Mendieta, UGTko burua zena. Hil ondoren, Guadalajarako hilerrian, hobi komun batean lurperatu zuten. Ascensionek, Paz ahizparekin batera, aitaren gorpuzkiak berreskuratzeko lan handia egin zuen. Bera izan zen frankismoko krimenen aurkako "Argentinako kereila" deiturikoa hobitik ateratzeko lehen kasuaren protagonista; horren ondorioz, 2017an, bere aitaren gorpuzkiak berreskuratzea lortu zuen.

## Biografia

Ascensión Mendieta Guadalajarako Sacedón herrian jaio zen, 1925eko azaroaren 29an. Gurasoak Timoteo Mendieta, Langileen Batasun Orokorreko (UGT) kidea, PSOEri atxikitako ideologia sozialistako sindikatua, eta María ziren. Ama, Ibarra abizenekoa, posizio sozial oneko eskuineko familia batekoa zen. Mariaren ama ezkontzaren aurka zegoen eta alabarekin hautsi zuen horregatik. Bikoteak zazpi seme-alaba izan zituen, horietatik lau mutilak eta hiru neska (Pepa, Paz, Joaquín, Gregorio, Fotus, Timoteo eta Ascensión), Ascensión bigarren zaharrena izanik. 1939an, Timoteo Mendieta atxilotu eta familia baliabiderik gabe gelditu zen; horregatik, Madrilgo Puente de Vallecas herrira joan ziren bizitzera, Timoteoren amaren etxera. Frankistek urte berean hil zuten Timoteo.
1975ean Franco diktadorearen heriotzaren ondoren, Ascensión eta haren arreba Paz aitaren aztarnak berreskuratzeko lanean hasi ziren. Paz hil zenean, Ascensión izan zen, bere familiak lagunduta, bere horretan jarraitu zuena, lehenik 2013an eta gero 2017an, lurpetik atera eta identifikatzeko lanak egin ziren arte. 2013an, 88 urte zituelarik, Ascensión Buenos Airesera joan zen, han irekitako Frankismoko krimenen aurkako Argentinako kereilan testigu gisa deklaratzeko. Azkenean, 2017an, María Romilda Servini epaile argentinarraren aginduz, aitaren gorpuzkiak jaso zituzten eta Madrilgo Almudenako hilerri zibilean hilobiratu zituzten.
Ascensión 2019ko irailaren 16an hil zen Madrilen, 93 urte zituela.

## Sariak

Bere lana eskertzeko Ascensión Mendieta sari batzuk jaso zituen. Hau nagusia:
* 2017ko abenduaren, 10ean Madrilgo Bigarren Zinema eta Giza Eskubideak Jaialdian, Giza Eskubideen saria jaso zuen. Saria Toni Navarrok eman zion.

## Erreferentziak

* ↑ https://web.archive.org/web/20190920083636/https://www.efe.com/efe/espana/destacada/muere-ascension-mendieta-simbolo-de-lucha-por-la-memoria-historica/10011-4064960
* ↑ https://www.publico.es/videos/548087/entrevista-con-ascension-mendieta
* ↑ https://www.publico.es/culturas/samba-nombre-borrado-premio-al-mejor-largometraje-ii-festival-cine-y-derechos-humanos-madrid.html

## Kanpo estekak

* (Gaztelaniaz):Ascensión Mendietari buruzko artikulua.
* (Gaztelaniaz):Sexta Espainiako kateak egin zion elkarrizketaren bideoa.
* Datuak: Q67687274
* Multimedia: Ascensión Mendieta Ibarra / Q67687274
# Aschaffenburg (barrutia)

Aschaffenburg barrutia, Alemaniako Bavaria estatuko barruti bat da. Hiriburua Aschaffenburg da, baina herri ezagunena Alzenau.

## Geografia
### Mugakideak

* Main-Spessart
* Miltenberg
* Aschaffenburg
* Q7912 Offenbach (argipena)
* Q7916 Darmstadt-Dieburg
* Main-Kinzig barrutia

## Banaketa administratiboa

Barruti hau, 1 herriz, 6 azokaz, 25 udalerriz eta 9 alde udalerri gabez osatua dago. Honako hauek:
Herriak
* Alzenau
Azokak
* Goldbach
* Großostheim
* Hösbach
* Mömbris
* Schöllkrippen
* Stockstadt am Main
Udalerriak
* Bessenbach
* Blankenbach
* Dammbach
* Geiselbach
* Glattbach
* Haibach
* Heigenbrücken
* Heimbuchenthal
* Heinrichsthal
* Johannesberg
* Kahl am Main
* Karlstein am Main
* Kleinkahl
* Kleinostheim
* Krombach
* Laufach
* Mainaschaff
* Mespelbrunn
* Rothenbuch
* Sailauf
* Sommerkahl
* Waldaschaff
* Weibersbrunn
* Westerngrund
* Wiesen
Alde udalerri gabeak
* Forst Hain im Spessart
* Heinrichsthaler Forst
* Huckelheimer Wald
* Rohrbrunner Forst
* Rothenbucher Forst
* Sailaufer Forst
* Schöllkrippener Forst
* Waldaschaffer Forst
* Wiesener Forst

## Erreferentziak

* ↑ https://www.statistikdaten.bayern.de/genesis/online/data?operation=abruftabelleBearbeiten&levelindex=1&levelid=1456342035278&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-001r&auswahltext=%23Z-01.01.2015&nummer=6&variable=2&name=GEMEIN&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf

## Kanpo estekak

* Datuak: Q10471
* Multimedia: Landkreis Aschaffenburg / Q10471